 **Ministerul Educaţiei**

**ȘCOALA GIMNAZIALĂ ”TABAJDI KAROLY” ZERIND**

Jud. Arad, Loc. Zerind, nr. 386, cod **317420,**

**Tel / fax : 0257 / 355525, e-mail :** [**sczerind@gmail.com**](mailto:sczerind@gmail.com), **web: www.scoalazerind.ro**

**DECIZIA NR. 28**

**Din 05.09.2022**

**pentru numirea comisiei de acordare a burselor şcolare**

Directorul Școlii Gimnaziale ”Tabajdi Karoly”, prof. Teglas Iosif Robert, numit prin decizia nr. 258/30 din 23.08.2022 a I.S.J.Arad,

**în temeiul:**

-Ordinul nr. 600/2018 privind aprobarea Codului controlului intern managerial al entităților publice;

- art. 97 din Legea Educaţiei Naţionale nr. 1 din 10.01.2011;

**având în vedere prevederile:**

-ORDINUL NR. 5379 DIN 7 SEPTEMBRIE 2022 privind stabilirea Criteriilor generale de acordare a burselor şi a altor forme de sprijin material pentru elevii, studentii şi cursantii din invatamantul de stat, cursuri de zi;

-HOTĂRÂRE nr. 1.138 din 14 septembrie 2022 pentru aprobarea cuantumului minim al burselor lunare de performanţă, de merit, de studiu şi de ajutor social pentru elevii din învăţământul preuniversitar cu frecvenţă, care se acordă în anul şcolar 2022-2023, şi pentru stabilirea termenelor de plată a acestora

- Hotărârea Consiliului de Administraţie din data de 31.08.2022

**DECID,**

**Art.1** Se constituie, la nivelul unităţii de învăţământ,pentru anul şcolar, 2022-2023, **Comisia de acordare a burselor şcolare,** în următoarea componenţă:

1. **Teglas Iosif Robert -responsabil**
2. **Orodan Petronela - contabil**
3. **Radu Ingrid – membru**
4. **Molnar Andrea – membru**

**Art. 2** Comisia desemnată , care se întruneşte lunar (bursele se revizuiesc lunar), în baza documentelor legale (legi, ordonanţe, etc), calculează plafonul de acordare a burselor sociale, întocmeşte documentaţia şi înştiinţează elevii, părinţii, învăţătorii şi diriginţii cu privire la condiţiile care trebuie îndeplinite pentru a beneficia de acordarea bursei sociale şi termenul limită pentru depunerea dosarelor. Învăţătorii şi diriginţii prezintă părinţilor condiţiile, actele necesare şi cuantumul burselor sociale. Îndrumă părinţii pentru întocmirea dosarelor care vor fi depuse în timpul stabilit de către comisie.

Comisia pentru burse sociale analizează dosarele depuse şi întocmeşte lista beneficiarilor pe care o înaintează către Consiliul de Administraţie al unităţii de învăţământ, pentru aprobare.

**Art. 3** Criteriile specifice de acordare a burselor de performanţă, a burselor de merit, a burselor de studiu şi a celor de ajutor social se stabilesc anual, în consiliile de administraţie ale unităţilor de învăţământ, în limitele fondurilor repartizate şi în raport cu integralitatea efectuării de către elevi a activităţilor şcolare.

**Art. 4** Comisia va răspunde de întocmirea documentaţiei pe baza actelor normative, de analizarea dosarelor de bursă, întocmirea procesului verbal, de întocmirea centralizatorului cu beneficiarii bursei .Criteriile specifice şi metodologia de acordare a burselor şcolare se afişează de către comisia desemnată la avizierul elevilor.

**Art. 5** Secretarul comisiei este numit responsabil cu gestionarea documentelor pentru acordarea burselor şcolare;

**Art. 6** Prevederile prezentei decizii vor fi comunicate, membrilor comisiei, de către serviciul secretariat.

**Director,**

**Prof. Teglas Iosif Robert Secretar,**

Szilagyi Andrea